L'Auditori d'Alaquàs acull amb èxit el tradicional Festival Escolar de Nadalenques
21/12/2015

# L'Auditori d'Alaquàs acull amb èxit el tradicional Festival Escolar de Nadalenques

*   21/12/2015
*   [Imprimir](#)
*   Compartir
*    https://www.alaquas.org/documento.asp?id\_do=15244

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15244%2F0&title=Ajuntament%20d%27Alaqu%C3%A0s.%20Premsa.L%27Auditori%20d%27Alaqu%C3%A0s%20acull%20amb%20%C3%A8xit%20el%20tradicional%20Festival%20Escolar%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15244/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15244/21122015eo0a6564_Form_4.jpg)](https://www.alaquas.org/ficheros/documentos/2015/2/15244/21122015eo0a6564_Form_10.jpg "<a href='https://www.alaquas.org/ficheros/documentos/2015/2/15244/21122015eo0a6564_Form_10.jpg' target=_blank><i class='fa fa-external-link' aria-hidden='true'></i>.L'Auditori d'Alaquàs acull amb èxit el tradicional Festival Escolar de Nadalenques</a>")

Els col·legis d'Alaquàs donen la benvinguda al Nadal amb la tradicional trobada musical

Un any més l’Auditori Nou es va omplir la passada setmana amb el tradicional Festival Escolar de Nadalenques organitzat per l’Ajuntament d’Alaquàs per donar la benvinguda a les festes. Una cita obligada quan arriben aquestes dates en la que els xiquets i xiquetes, sota la direcció dels professors de música dels diferents centres escolars, ofereixen un concert de nadalenques al públic assistent. Vist el gran èxit de participació, la cita musical es va celebrar en dues sessions.

La primera va tindre lloc el dijous 17 de desembre. Els protagonistes van ser els alumnes dels col·legis Bonavista, Vila d’Alaquàs, Mare de déu de l’Olivar i Ciutat de Cremona. Tots junts van interpretar per finalitzar el concert la nadalenca comuna “Acudiu amb les guitarres”.

El Festival va continuar el divendres 18 de desembre amb l’actuació dels cors dels col·legis González Gallarza, Madre Josefa Campos i Sanchis Almiñano, que en finalitzar van interpretar de manera conjunta “Un año feliz”.

L’esdeveniment va comptar amb l’assistència d’un nombrós públic en cadascuna de les seues sessions entre pares i mares, directors i directores dels col·legis i públic en general. L’Alcaldessa d’Alaquàs, Elvira García Campos, acompanyada del Regidor d’Educació, Fran Evangelista, va estar present en la cita i va ser l’encarregada d’obsequiar els col·legis amb regals per als seus participants.

Es tracta d’un Festival consolidat ja com un dels actes més importants de la programació de Nadal i que reflexa el treball que durant mesos han fet professors i alumnat dels diferents col·legis per preparar l’actuació, per això l’activitat també és tot un exemple de tolerància i respecte cap la resta.